மலேசிய பொதுச் சேவை துறை

மலேசிய பொதுச் சேவை துறை (மலாய்: Jabatan Perkhidmatan Awam Malaysia (JPA); ஆங்கிலம்: Public Service Department Malaysia) (PSD) என்பது மலேசியப் பிரதமர் துறையின் கீழ் உள்ள துறைகளில் ஒன்றாகும். இந்தத் துறை மலேசியாவின் பொதுச் சேவைக்கான மனித வளங்களைத் திட்டமிட்டு, மேம்படுத்தி, நிர்வகிக்கும் ஒரு மலேசிய அரசாங்கத் துறையாக அறியப்படுகிறது. 1 அக்டோபர் 1998 முதல், மலேசிய பொதுச் சேவை துறை MS ஐ.எசு.ஓ 9000 தரத்தை நடைமுறைப் படுத்தியதுடன், 21 ஆகத்து 1999 அன்று அந்தத் தர அமைப்புக்கான அங்கீகாரத்தையும் பெற்றது. நோக்கம் பின்வரும் தரப் பண்புகளைப் நிறைவு செய்வதன் மூலம், கொள்கை உருவாக்கம் மற்றும் மனித வள மேலாண்மை வழியாகச் சிறந்த சேவைகளை வழங்கக்கூடிய நிறுவனமாகவும்; மனித வளத்தை வழங்குவதில் உயர் செயல்திறன் கொண்ட ஒரு நிறுவனமாகவும் திகழ்வது: அனைத்து நடவடிக்கைகளிலும் விரைவு வாடிக்கையாளர்களிடம் நட்பான சேவை வாக்குறுதியளிக்கப்பட்ட நேரத்தில் பணிகளை முடித்தல் நிர்வாகத்தின் அனைத்து நிலைகளிலும் வெளிப்படைத்தன்மை செயல்பாடுகளில் நியாயமாகவும் சமமாகவும் நடந்து கொள்ளுதல் எளிதில் பெறக்கூடிய சேவைகளையும்; மற்றும் நம்பிக்கைக்குரிய சேவைகளையும் தகவல்களையும் வழங்குதல் சட்டங்கள், கொள்கைகள் மற்றும் ஒழுங்குமுறைகளுக்கு இணங்குதல் பணிகள் மலேசியப் பொதுச் சேவைத் துறையின் பணிகள் பின்வருமாறு: பொதுத்துறை மனிதவள விவகாரங்களில் மலேசிய அரசாங்கத்தின் முதன்மை ஆலோசகராகச் செயல்படுதல் (பொதுச் சேவைத் தலைமை இயக்குநரின் பொறுப்பின் கீழ்) பொதுத்துறையின் மனிதவளத் தேவைகளைத் திட்டமிடுதல் ஆட்சேர்ப்பு, பணி நியமனம், பதவி உயர்வு, பயிற்சி, சம்பளம், படிகள், வசதிகள், ஓய்வூதியப் பலன்கள், விபத்து இழப்பீடு, பணிச்சூழல், ஊக்கப்படுத்துதல், ஊக்கத் தொகைகள்; மற்றும் பாராட்டு உள்ளிட்ட பொதுத்துறை மனிதவளக் கொள்கைகளை உருவாக்குதல் (பொதுச் சேவை (மேம்பாடு) துணைத் தலைமை இயக்குநரின் பொறுப்பின் கீழ்) இணக்கமான சூழலை உருவாக்கும் நோக்கில் முதலாளி-பணியாளர் உறவுகளை நிர்வகித்தல் (பொதுச் சேவை (செயல்பாடுகள்) துணைத் தலைமை இயக்குநரின் பொறுப்பின் கீழ்) மேலும் காண்க மலேசியப் பிரதமர் துறை மேற்கோள்கள் வெளி இணைப்புகள் மலேசிய பொது சேவைத் துறையின் அதிகாரப்பூர்வ இணையதளம் [1]